A COVID–19-pandémiára való tekintettel, elővigyázatossági okokból a versenyt a korábbi gyakorlattal ellentétben ezúttal nem egy arénában vagy rendezvényközpontban, hanem egy alacsony befogadóképességű televízió-stúdióban rendezték meg, ahol a közönségben eredetileg csak a versenyzők hozzátartozói foglalhattak volna helyet, azonban 2020. szeptember 8-án kiderült, hogy az Európában újonnan bevezetett utazási korlátozások miatt minden ország versenyzője a saját országában adja elő produkcióját felvételről egy, az egyenlő esélyek érdekében egymáshoz közel hasonló látványvilággal és technológiai felszereltséggel rendelkező stúdióban, a varsói helyszínen pedig, a műsorvezetők és a meghívott előadók mellett csak a legszükségesebb stábtagok és egy alacsony létszámú közönség lesz jelen, az egészségügyi előírások betartása mellett. Ennek ellenére október 7-én kiderült, hogy bizonyos delegációk a varsói helyszínen veszik fel produkcióikat költséghatékonysági okokból. Nem utaztak a helyszínre a pontbejelentők sem, akik 2012 óta először saját országaikból, az Eurovíziós Dalfesztiválon alkalmazott körkapcsolással ismertették a szavazatokat.